Svjetski dan vode
Dhaka, jedan od najbrže rastućih gradova u Aziji pokušava da svojim najsiromašnijim stanovnicima obezbijedi čistu i zdravu vodu
Skoro milijardu ljudi u svijetu nema pristup čistoj i zdravoj vodi. Ovaj je problem akutan u mnogim zemljama u razvoju, pa ipak, stepen te opasnosti i njen direktan utjecaj na ljude nije dovoljno poznat u široj svjetskoj javnosti U filmu Dhaka's Challenge, autor Stephen Sapienza pokazuje 5 miliona ljudi, odnosno trećinu populacije glavnog grada Bangladesha koji žive u naseljima straćara gdje je pristup vodi, pogotovo čistoj, veoma otežan i ograničen: Ljudi se kupaju u zagadjenim rijekama, odatle uzimaju i vodu za kuhanje ili kupuju flaširanu vodu iz prikolica po cijenama derikoža. To je higijenska katastrofa, baš kao potresna ilustracija ovogodišnje teme Svjetskog dana vode - Voda za gradove. Svake godine, sirotinjska populacija Dhake uveća se za 400 hiljada novopridošlih u grad. Gradski vodovod daje vodu samo vlasnicima zemlje. Film Stephena Sapienze pokazuje kako je jedna neprofitna organizacija pomogla da se promijeni zakon i da se, kako kažu, privilegija vode osigura i za urbanu sirotinju. Dibalok Sing Ha je osnivač te organizacije: Sapienza kaže da su se lokalni napori da se ljudi u naseljima straćara organizuju i grupno kupuju vodu pokazali uspješnim. Stanovništvo dobija jeftiniju vodu, ali su se obavezali da sami vode brigu o zahodima i cijevima za dovod i odvod vode: Plaćeno pravo na vodu iz vodovoda sada već ima 40 grupa stanara u siromašnim naseljima, i akcija se nastavlja. Sapienza dodaje da bi to moglo poslužiti kao model i u drugim dijelovima svijeta, gdje gradovi rastu brzo, a njihovi siromašni dijelovi još brže: . Sapienza zaključuje da je generalna poruka njegovog filma upravo to: da su problemi sa vodom rješivi, pa makar se počelo s malim zahvatima. I, kako kaže, na duže staze, čista voda je to što će spasiti mnoge živote.